Arten har tykk sort hud og en pels som er dekket av korte mørkebrune og sorte hår. Undersiden går over i lysere brunt. Oksene har en tendens til å bli litt mørkere enn kuene. Arten har hvite markeringer (små flekker) på underkjeven, rundt øynene, på innsiden av ørene, og nedover på lemmene. Framlemmene er gulhvite fra knærne til klovene. Kalvene har ullen brun til rød-oransje pels, men den varierer en del i fargen og blir gradvis mørkere med alderen.